আসানসোলে ১০ আর দুর্গাপুরে মাইনাস ৬ ডিগ্রি।

জমে বরফ সিটি সেন্টার। একটু আগেই যে বন্ধু বান্ধবীরা ছিল আসানসোলে, এক ঘণ্টার মধ্যেই দুর্গাপুরে গিয়ে তাদের বরফ নিয়ে খুনসুটির দৃশ্য।

হাতে বরফের গোলা নিয়ে সেলফি। মুহূর্তের মধ্যে লাইকের বন্যা। কোথায়? কখন? প্রশ্নের পর প্রশ্ন।

ডিসেম্বরের শেষে শিল্পাঞ্চলবাসী পেলেন স্নো-ফলের অনুভূতি। কম খরচে বাঙালির নিউ আইস ডেস্টিনেশন দুর্গাপুর জংশন মল।

একটি বেসরকারি সংস্থার উদ্যোগে তৈরি কৃত্রিম আইসল্যান্ড। সাত হাজার স্কোয়ার ফুটের বরফভূমি। তাপমাত্রা মাইনাস ৬ ডিগ্রি সেলসিয়াস। স্নো চেম্বারে ঢোকার আগে, পরে নিতে হবে জ্যাকেট, বুট, গ্লাভস।

বরফের পাহাড় ঠেলে ভিতরে ঢুকতেই তুষার ঝড়, থিমেটিক আবহে রং বেরঙের আলোর খেলা, বরফের বাড়ি, স্লেজ গাড়ি।

কৃ্ত্রিম আইসল্যান্ডে চুটিয়ে এনজয় করছেন শীতপ্রেমীরা।
দেখুন সেই আইসল্যান্ডের ভিডিও। শুনুন কী বলছেন সকলে।